### Resume

[adresse] skal mindst én gang i hver kommunal valgperiode udarbejde en samlet plan, en risikobaseret dimensionering, for redningsberedskabet i Vejle Kommune.

Serviceniveauet for redningsberedskabet fastsættes af Beredskabskommissionen og vedtages herefter af det samlede byråd.

Lovgrundlag: Bekendtgørelse nr. 1085 af 25/10/2019 om risikobaseret dimensionering af det kommunale redningsberedskab.

### Sagsfremstilling

Den nye plan for redningsberedskabet - risikobaserede dimensionering – i Vejle Kommune indeholder risikoprofil, serviceniveau, organisation, virksomhed, alarmering, dimensionering og materiel.

Planen for redningsberedskabet skal inden endelig godkendelse i byrådet sendes til udtalelse hos Beredskabsstyrelsen og efter udtalelse fra Beredskabsstyrelsen endnu engang behandles af Beredskabskommissionen.

Inden planen for redningsberedeskabet for Vejle Kommune sendes til udtalelse hos Beredskabsstyrelsen skal beredskabskommissionen godkende 1. udkast.

1 . udkast godkendt på beredskabskommissionsmødet den 4/10- 2022

Beredskabsstyrelsens udtalelse modtaget den 8/11-2022 vedlægges denne sag som bilag. Beredskabschefen har forholdt sig til udtalelsen og kort kommenteret udtalelsen ved hvert punkt.

Ud fra løbende drøftelse og udtalelsen fra Beredskabsstyrelsen, er der foretaget nogle mindre justeringer samt præciseringer jf. vedlagte rettelsesliste.

Planen for redningsberedskabet – risikobaserede dimensionering – tager udgangspunkt i den tidligere plan for redningsberedskabet fra foregående valgperiode. Dog med nogle få tilretninger, der ikke får indflydelse på responstider, organisationen og materiel.

Små justeringerne består af:

* Indsatsledervagten hjemtages, så [adresse] dækker hele Vejle Kommune under normale omstændigheder.
* Indsatslederen sendes ikke som tidligere pr. automatik til:
  + Ild i fritstående garage / skur
  + Brand i bil, MC, knallert
  + Mindre forureninger – medmindre der er tale om motorvej/motortrafikvej
* Afgangstiden ved udkald af døgn vagtstyrken på brandstationen i Vejle deles op i to afgangstidspunkter afhængig af tidspunktet på døgnet. Opdelingen får ikke indflydelse på fastsatte responstider, grundet de trafikale forhold på døgnet.
  + 1 minut afgangstid i tidsrummet 07.00 – 22.00
  + 1½ minutafgangstid i tidsrummet 22.00 – 07.00.
* Der afsendes ikke pr. automatik specialer til udvalgte picks
* Der sendes ikke pr. automatik to vandtankvogne til udvalgte picks.

Udtalelse fra Beredskabsstyrelsen

Beredskabsstyrelsens hovedkonklusion:

Det er Beredskabsstyrelsen vurdering, at [adresse] med den planlagte dimensionering vil kunne iværksætte og gennemføre en forsvarlig indsats for dagligt forekommende hændelser samt har planlagt

for de større og mere sjældent forekommende hændelser.

Konklusionen er taget til efterretning.

Gitte Jensen

Side 3, under afsnittet Scenarie- og kapacitetsanalyser

[…] bilag 3 vedrørende scenarie- og kapacitetsanalyser kan [adresse] med fordel opgøre ressourcebehov for hvert enkelt scenarie i stedet for kun at vise et enkelt eksempel, jf. scenarie 2.

Anbefalingen er taget til efterretning.

Med baggrund i tidligere drøftelser med BRS den 13. juli 2022 har [adresse] alene valgt at forholde sig til en samlet kapacitetsvurdering der eksemplificeres i ét scenarie.

Side 4, under afsnittet Indsatsledelse

Det fremgår desuden af planforslagets afsnit vedrørende øvelser og uddannelse, at alle holdledere er uddannet til på egen hånd at gennemføre og afslutte mindre indsatser (holdleder som teknisk leder), jf. pick-listen (bilag 4), hvor indsatsleder ikke kaldes automatisk. Beredskabsstyrelsen anbefaler, at det af planen samtidig fremgår, at indsatslederen skal være fremme senest samtidig med eventuelle assistancekøretøjer ved hændelser, hvor der er behov for assistance.

Anbefalingen er taget til efterretning og er implementeret på side 27.

Side 4, under afsnittet Ørni Jespersen

Beredskabsstyrelsen bemærker, at der i planforslagets afsnit vedrørende responstider (servicemål) kun eksplicit er oplyst responstider for autosprøjte/tanksprøjte og tankvogn. Styrelsen anbefaler, at der

også angives servicemål for redningslift/redningsstige og øvrige specialenheder.

Beredskabsstyrelsen anbefaler, at responstiden angives som den maksimale ankomsttid for hele den planlagte førsteudrykning.

Anbefalingen er taget til efterretning.

[adresse] definerer servicemålet ud fra først ankomne enhed (ingen ændringer fra tidligere plan), der kan gøre en forskel på skadestedet, dermed en autosprøjte med holdleder og 3 brandmænd. Der ændres for nuværende ikke på servicemålet beskrevet for Vejle Brandvæsen.

Side 5, under afsnittet Forebyggelse

Beredskabsstyrelsen gør endvidere opmærksom på kampagnematerialerne Brandsikker Bolig og Lær børn om brand

(brs.dk) [… og …] Undgå blinde alarmer (brs.dk).

Orienteringen er taget til efterretning.

[adresse] henviser til alle de ovennævnte kampagner på vejlebrandvaesen.dk.

Side 5, under afsnittet Uddannelse

Beredskabsstyrelsen skal for god ordens skyld nævne, at udgangspunktet er, at den obligatoriske efter- og vedligeholdelsesuddannelse ’Indsats’ skal følges med den rammesatte fordelingsnøgle for øvelse

1-4 i perioden 2019 til 2023.

Det er taget til efterretning.

Side 5, under afsnittet Vandforsyning

Endvidere fremgår det, at eftersyn og funktionsafprøvning af strategiske brandhaner foretages af [adresse] én gang om året.

Beredskabsstyrelsen anbefaler, at brandhaner afprøves to gange årligt i overensstemmelse med de tidligere regler på området.

Anbefalingen er taget til efterretning.

[adresse] følger gældende lovgivning inden for området.

Side 6, under afsnittet Dataindsamling

Beredskabsstyrelsen gør for en god ordens skyld opmærksom på, at redningsberedskabet løbende bør sikre, at ODIN er opdateret, jf. cirkulære nr. 9111 af 3. marts 2015 om elektronisk registrering og indberetning

af det kommunale redningsberedskabs kapaciteter og udrykningsaktiviteter.

Orienteringen tages til efterretning.

Det bemærkes, at det allerede indgår i afsnittet under "Kvalitetssikring".

Videre proces

Efter godkendelse i Beredskabskommissionen skal planen for redningsberedskabet - Risikobaseret dimensionering - for Vejle Kommune gældende fra 1. januar 2023 til 31. december 2026, sendes til økonomiudvalget og byrådet for endelig godkendelse.

### Klima og resiliensvurdering

Ikke relevant.

### Sagens videre forløb

Sagen skal behandles af Økonomiudvalget og Byrådet.

### Historik

Beredskabschefen indstiller, 16. november 2022, pkt. 42:

at Beredskabskommissionen anbefaler over for Økonomiudvalget og byrådet at den endelige plan for redningsberedskabet – Risikobaseret dimensionering - Vejle Kommune gældende fra 1. januar 2023 til 31. december 2026 godkendes.

Beslutning fra Beredskabskommissionen, 16. november 2022, pkt. 42:

Anbefalet.

Beslutning fra Økonomiudvalget, 5. december 2022, pkt. 255:

Anbefales.

### Beslutning

Godkendt.

Fraværende: Bent Hansen. I stedet mødte Jesper Kristensen